Нобэ
ЩIы-Анэм и дунейпсо махуэщ. ООН-м и Ассамблее Нэхъыщхьэм къищта унафэм ипкъ иткIэ, 2010 гъэм щыщIэдзауэ ягъэлъапIэ.
Мэлыжьыхьым и 22 — 25-хэм Иркутск щекIуэкIынущ студентхэм я ХIХ Урысейпсо щIэныгъэ-практикэ конференц. Иджырей дунейм шынагъуэншагъэр къыщызэгъэпэщыным пыщIа Iуэхухэм траухуа а зэхуэсым кърихьэлIэнущ нэгъуэщI къэралхэм щыщ щIалэгъуали.
Мэлыжьыхьым и 22 — 24-хэм Шираз (Ирак) щагъэлъэгъуэнущ ХХI лIэщIыгъуэм и къэхутакIуэхэм, IэпщIэлъапщIэхэм я IэдакъэщIэкI нэхъ телъыджэ дыдэхэр.
Мэлыжьыхьым и 22 — 26-хэм Самарэ щекIуэкIынущ «Кинор — сабийхэм» дунейпсо фестивалыр. 1996 гъэм къыщыщIэдзауэ илъэс къэс ар къызэрагъэпэщ.
Совет къэралыгъуэм, компартым я лъабжьэр зыгъэтIылъа, ЦIыхубэ комиссархэм я советым и япэ унафэщIу щыта Ленин (Ульянов) Владимир Илья и къуэр къызэралъхурэ илъэси 144-рэ ирокъу.
БзэщIэныгъэлI, КъБР-м щIэныгъэхэмкIэ щIыхь зиIэ и лэжьакIуэ, КъБР-м щIыхь зиIэ и егъэджакIуэ Елбэд Хьэсэн къызэралъхурэ илъэси 128-рэ ирокъу.
Химие щIэныгъэхэм я доктор, профессор, УФ-м щIэныгъэхэмкIэ щIыхь зиIэ и лэжьакIуэ МэкIэтIей Абдулэхь и ныбжьыр илъэс 72-рэ ирокъу.
Урыс географие зэгухьэныгъэм и действительнэ член, ныбжьыщIэхэм я «Додо Клаб» щIыуэпс зэгухьэныгъэм (КъБР) и унафэщI Мысырджэн МуIэед и ныбжьыр илъэс 62-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх мащIэ къыщешхынущ. Хуабэр махуэм градус 14 — 16, жэщым градуси 9 — 11 щыхъунущ.
